Gabriel Tamaș – Wikipédia
Tamaş az Auxerre színeiben.
Teljes név Gabriel Sebastian Tamaș
Születési dátum 1983. november 9. (35 éves)
Születési hely Brassó, Románia
Jelenlegi klubja Steaua București
1998–1999 FC Brașov 00100(0)
2000–2002 FC Forex Brașov 03400(3)
2002–2003 Dinamo București 01900(4)
2003–2004 Galatasaray 02000(1)
2004–2006 Szpartak Moszkva 01700(0)
2004–2005 → Dinamo București 02700(1)
2006–2007 Celta Vigo 02900(0)
2007–2010 Auxerre 02700(1)
2008–2009 → Dinamo București 03400(2)
2010 → West Bromwich Albion 02300(2)
2010–2013 West Bromwich Albion 04600(0)
2013 CFR Cluj 0000(0)
2013–2014 Doncaster Rovers 01400(0)
2014–2015 Watford 0700(0)
2015 Steaua București 01000(0)
2015–2016 Cardiff City 0000(0)
2016– Steaua București 02400(0)
2003– Románia 06500(3)
1 A profi egyesületekben játszott mérkőzések és gólok csak a bajnoki mérkőzések adatait tartalmazzák. Utolsó elszámolt mérkőzés dátuma: 2016. október 23.
A Wikimédia Commons tartalmaz Gabriel Tamaş témájú médiaállományokat.
Gabriel Sebastian Tamaș (Brassó, 1983. november 9. –) román válogatott labdarúgó, jelenleg az MK Hapóél Haifa játékosa. Posztját tekintve középső védő.
Pályafutását alacsonyabb osztályú román csapatokban kezdte. 2002. nyarán került a Dinamo București csapatához, ahol egy idényt töltött, mielőtt a török Galatasaray szerződtette. Itt szintén egy évig maradt, ezután a Szpartak Moszkvához igazolt, de első szezonjában a Dinamo Bucureștinél szerepelt kölcsönben. 2006. januárjában tért vissza a Szpartakhoz, de még ez év nyarán ismét klubot váltott. Következő csapata a spanyol Celta Vigo lett. A 2007–2008-as szezonban a francia Auxerre együttesénél játszott és a következő bajnokságot is itt kezdte, azonban 2009. februárjában a tartalék csapatba küldték, mivel ittas állapotban ment edzésre.[1] Ezután nem sokkal később kölcsön adták a Dinamo Bucureștinek, ahol megkapta a csapatkapitányi karszalagot.
2010. januárjában az angol West Bromwich Albionhoz csatlakozott, ahová a szezon végéig kölcsönbe érkezett. A WBA-ban január 8-án egy Nottingham Forest elleni 1–3-as vereséggel végződő mérkőzésen mutatkozott be,[2] első gólját pedig március 27-én a Reading ellen szerezte.[3]
2010. május 19-én három évre írt alá.[4] 2011. szeptember 11-én egy Norwich City elleni találkozón nagy felzúdulást keltett, amikor lekönyökölte James Vaughant, a játékvezető azonban nem ítélt semmit.[5]
A sors fintora, hogy 2013. május 8-án Tamaş ismét érdekelt volt egy hasonló incidensben, azonban ekkor ő húzta a rövidebbet, miután a Manchester City szerb védője, Aleksandar Kolarov fejbe rúgta, de az ítélet ezúttal is elmaradt.[6]
2013. májusában egy bukaresti társasház bejárati ajtajánál randalírozott részegen és miután a takarítónő nem nyitotta ki neki az ajtót, nagy nehezen, de berúgta. Az eseményről videó felvétel is készült, amin látszott, hogy miután bejutott a lépcsőházba az első emeletig jutott, ott viszont kifeküdt. Ebben a helyzetben találtak rá a rendőrök, akik bilincsben elvitték a helyszínről és még aznap délután kihallgatták. Őrjöngésének következtében összesen mintegy 3000 eurós kárt okozott a társasháznak,[7] ő pedig 30 napig nem hagyhatta el Romániát, miután ügyészségi eljárás volt ellene garázdaság, csendháborítás és rongálás miatt.[8] Egyesek úgy gondolták, hogy akár a pályafutásának is véget vethet ez az incidens, de a szövetségi kapitány Victor Piţurcă a balhéi ellenére is igényt tart a szolgálataira, aki szerint a történtek jellemzőek Gabriel Tamaşra. Hozzátette, ennek ellenére nem hoz fegyelmi intézkedéseket ellene, mert az eset a játékos szabadidejében történt.
A román válogatottban 2003. február 12-én egy Szlovákia elleni barátságos mérkőzésen mutatkozott be. Ő volt a román U21-es válogatottnak a csapatkapitánya, amikor a 2006-os U21-es Eb selejtezőjében harmadik helyen végeztek a selejtezőcsoportjukban.
A 2008-as Eb selejtezőiben Dorin Goian és ő alkották a válogatott belső védelmét. A jó szereplés következtében kijutottak az Eb-re és a nemzeti csapat tagjaként részt vett a 2008-as Európa-bajnokságon.
2011. augusztus 11-én válogatottbeli csapattársával Adrian Mutuval egyetemben kirakták őket a nemzeti csapat keretéből, mivel egy nappal korábban látták, hogy italoztak egy bárban, közben pedig a San Marinó elleni barátságos mérkőzésen kellett volna jelen lenniük.
2012. márciusában kijelentette, hogy a továbbiakban nem kíván a román válogatottban játszani. Indoklása szerint túl sok egyéni érdek és rossz indulat keresztezi egymást a román futballban.[9] Mindezek ellenére mégsem mondta le a válogatottságot.
1 2007. június 2. Arena Petrol, Celje, Szlovénia Szlovénia 0–1 1–2 2008-as Eb-selejtező
2 2007. november 1. Naţional Stadium, Bukarest, Románia Albánia 2–0 6–1 2008-as Eb-selejtező
3 2010. május 29. Ukraina Stadium, Lviv, Ukrajna Ukrajna 1–1 3–2 Barátságos
↑ Badea: "Tamaş se va pregăti cu Dinamo II". Dinamovisti.ro, 2009. február 14.
↑ West Brom 1–3 Nottm Forest. BBC, 2010. január 8. (Hozzáférés: 2010. január 9.)
↑ Reading 1–1 West Brom. BBC, 2010. március 27. (Hozzáférés: 2010. április 1.)
↑ West Bromwich Albion clinch Gabriel Tamas transfer. BBC, 2010. május 19. (Hozzáférés: 2010. május 19.)
↑ Videó: Büntetlen könyökös miatt háborognak Angliában. csakfoci.hu, 2011. szeptember 12. (Hozzáférés: 2013. augusztus 13.)
↑ Videó: Csak sárga lapot ért a lerúgott fej. csakfoci.hu, 2013. május 8. (Hozzáférés: 2013. augusztus 13.)
↑ Részeg őrjöngés miatt zárhatnak ki egy románt a válogatottból - videó!. csakfoci.hu, 2013. május 31. (Hozzáférés: 2013. augusztus 13.)
↑ Nem hagyhatja el Romániát a bilincsbe vert focista. csakfoci.hu, 2013. május 31. (Hozzáférés: 2013. augusztus 13.)
↑ Nem akar a román válogatottban futballozni a West Bromwich Albion 28 éves védője, Gabriel Tamas, aki bejelentette, hogy az országban uralkodó viszonyok miatt nem érdekli a címeres mez.. csakfoci.hu, 2012. március 26. (Hozzáférés: 2013. augusztus 13.)
Gabriel Tamaş – az uefa.com honlapján
Gabriel Tamaş – az fifa.com honlapján
Gabriel Tamaş – a National-football-teams.com honlapján
Román keret – 2008-as labdarúgó-Európa-bajnokság
Szövetségi kapitány: Pițurcă
A lap eredeti címe: „https://hu.wikipedia.org/w/index.php?title=Gabriel_Tamaș&oldid=20518598”
A lap utolsó módosítása: 2018. október 14., 15:50